El Programa de Revisió de Menús Escolars a Catalunya (PReME) és fruit d'un conveni entre els departaments de Salut i Ensenyament i ofereix als centres educatius de Catalunya la revisió de la programació de menús que se serveix al menjador escolar, amb l'elaboració d'un informe amb suggeriments per millorar la qualitat de l'oferta.
En el marc del PReME s'editen publicacions i altres recursos divulgatius que també s'adrecen a les famílies, als professionals sanitaris, a la comunitat educativa i als serveis de restauració escolar, per promoure hàbits alimentaris saludables entre la població infantil.
Empleneu i envieu el formulari de sol·licitud de revisió de menús escolars signat pel director o directora del centre, o bé pel president o presidenta de l'AMPA, juntament amb una programació de quatre setmanes (de temporada tardor-hivern i/o de temporada primavera-estiu).
Ho podeu fer arribar tant per correu postal com per correu electrònic a:
Programa de revisió de menús escolars.
Agència de Salut Pública de Catalunya
En el termini aproximat d'un mes rebreu un informe d'un equip de dietistes-nutricionistes de l'Agència de Salut Pública de Catalunya (ASPCAT) amb suggeriments per millorar, si escau, la qualitat global de la programació de menús.
Aquest informe, que s'elabora d'acord amb la petició i la programació de menús rebuda, inclou un seguit de recomanacions que contribueixen a garantir l'equilibri i la idoneïtat de la programació per a tot l'any (adaptant-la a variacions estacionals, festivitats, etc.).
En aquest sentit, la revisió de menús d'un mateix centre es podrà sol·licitar cada tres anys, aproximadament.
Quan us fem arribar l'informe sobre l'avaluació de la programació de menús us adjuntarem, al mateix temps, un breu qüestionari perquè des de l'ASPCAT puguem fer el seguiment sobre el grau d'acceptació i d'implantació dels suggeriments proposats.
En un termini de dos-tres mesos haureu de retornar aquest qüestionari respost, juntament amb una nova programació de menús que incorpori els canvis suggerits, a l'adreça [EMAIL]
Seguidament, rebreu un informe de seguiment que indicarà l'evolució de les millores aplicades.
És convenient que feu la màxima difusió d'aquests informes entre tots els agents implicats (AFA, empresa de restauració, professionals de la cuina i el menjador, etc.).
En aquest sentit, us recomanem que pengeu e ls informes a la web del centre, a un lloc ben visible, preferentment a l'apartat del "menjador" o "menú escolar", si en disposeu.
DESCARREGAR EL FORMULARI DE SOL·LICITUD DE REVISIÓ DE MENÚS ESCOLARS
La guia facilita informació, eines i recursos a les famílies, centres educatius i serveis de restauració escolar per preparar acuradament les planificacions alimentàries i alhora promoure hàbits alimentaris saludables i sostenibles entre la població infantil.
Versió en format "llibre obert"
Nota web, infografia, documentació del webinar de presentació de la guia
Informació, propostes i exemples per preparar carmanyoles saludables i segures, per menjar en l'entorn escolar..
Les sortides escolars estan considerades una gran eina educativa.
En aquest document trobareu recomanacions per fer del pícnic un àpat saborós, segur i saludables, amb exemples d'entrepans i carmanyoles.
Es tracta d'una revisió sobre les característiques de l'alimentació vegetariana i vegana, abordant aspectes nutricionals, de salut i culturals alhora que planteja la possibilitat de contemplar aquesta opció en l'entorn de les programacions de menús escolars.
Recull d'exemples de programació de menús vegetarians i vegans aptes per a infants de 0 a 3 anys que, poden servir per facilitar la planificació de menús dels infants de famílies que han escollit aquest patró alimentari.
Relació d'aliments i quantitats orientatives proposades per a les racions dels àpats per grups d'edat dels infants.
Informació per tenir en compte i recomanacions per programar menús de campus esportius i casals d'estiu.
Inclou un exemple de programació de menú per a quatre setmanes.
Un recull d'exemples de programació de menús amb plats, tècniques i combinacions que, en funció de la capacitat i tipologia de la cuina, del pressupost i del nombre de comensals, poden ser útils per incorporar algunes novetats en les programacions més clàssiques.
Informació sobre els canvis adoptats de les freqüències de consum de carn recomanades del PReME.
Aquests canvis responen a l'estratègia per reduir el consum de carns vermelles i processades, en sintonia amb les recomanacions d'organismes de referència (OMS, FAO, AECOSAN).
28 de juny i 6 de setembre de 2018
Gemma Salvador, dietista-nutricionista de l'ASPCAT, explica què és i com funciona el Programa de Revisió de Menús Escolars en un vídeo de 4 minuts.
Una nova col·lecció de materials educatius amb consells concisos i clars per millorar l'alimentació